ddrg/super_eurlex huggingface dataset:
9a straipsnis Apsaugos priemonės 1. Jei į I arba II priedą įrašytas Pakistano kilmės produktas importuojamas tokiomis sąlygomis, kurios kelia arba gali kelti rimtų sunkumų panašius arba tiesiogiai konkuruojančius produktus gaminantiems Sąjungos gamintojams, tam produktui gali būti bet kuriuo metu pradėta taikyti Bendrojo muitų tarifo muitai (toliau – apsaugos priemonė). 2. Valstybės narės prašymu, bet kurio juridinio asmens arba juridinio asmens teisių neturinčios asociacijos, veikiančios Sąjungos pramonės vardu, prašymu arba savo iniciatyva Komisija per vieną mėnesį priima oficialų sprendimą pradėti tyrimą. Jeigu Komisija nusprendžia pradėti tyrimą, ji skelbia pranešimą apie tyrimą Europos Sąjungos oficialiajame leidinyje. Pranešime turi būti pateikiama gautos informacijos suvestinė ir nurodoma, kad visa susijusi informacija turėtų būti siunčiama Komisijai. Jame nurodomas laikotarpis, ne ilgesnis nei vienas mėnuo nuo pranešimo paskelbimo dienos, per kurį suinteresuotosios šalys gali raštu pateikti savo nuomonę. 3. Komisija reikalauja visos, jos manymu reikalingos informacijos, ir gali patikrinti gautą informaciją, kreipdamasi į Pakistaną ar kitą patikimą šaltinį. Jai gali padėti valstybės narės, kurios teritorijoje gali būti prašoma atlikti patikrinimą, pareigūnai, jei to prašo ta valstybė narė. 4. Nagrinėdama, ar nėra rimtų sunkumų, Komisija atsižvelgia, inter alia, į šiuos su Bendrijos gamintojais susijusius veiksnius, jei tokia informacija yra prieinama: — rinkos dalies, — gamybos kiekio, — prekių atsargų lygio, — į gamybos pajėgumus, — pajėgumų panaudojimą, — užimtumą, — į importą, — į kainą. 5. Tyrimas baigiamas nedelsiant, bet ne vėliau kaip per keturis mėnesius nuo 2 dalyje nurodyto pranešimo paskelbimo. Išimtinėmis aplinkybėmis Komisija gali pratęsti šį laikotarpį ne ilgiau kaip vienu mėnesiu. 6. Kritinėmis aplinkybėmis, kai delsimas sukeltų žalą, kurią būtų sunku atlyginti, Komisija, naudodamasi teise priimti įgyvendinimo aktus, gali patvirtinti laikinąsias apsaugos priemones preliminariai nustačius remdamasi 4 dalyje nurodytais veiksniais, jog yra pakankamai įrodymų, kad produkto, kuriam taikomas šis reglamentas, importas išaugo dėl laikino muitų panaikinimo pagal šį reglamentą ir kad dėl šio importo Sąjungos pramonei kilo arba gali kilti rimtų sunkumų. Tie įgyvendinimo aktai priimami laikantis 8 straipsnio 1a dalyje nurodytos patariamosios procedūros. Laikinosios priemonės taikomos ne ilgiau kaip 200 dienų. 7. Komisija priima sprendimą, ar taikyti galutinę apsaugos priemonę, laikydamasi 8 straipsnio 2 dalyje nurodytos nagrinėjimo tvarkos.
Jeigu Parlamento narys pateikia klausimą, tačiau nei jis, nei jį pavaduojantis asmuo per klausimų valandą nedalyvauja, Parlamento pirmininkas raštu primena Parlamento nariui apie jo pareigą dalyvauti arba užtikrinti, kad jį pavaduotų. Jei Parlamento pirmininkas išsiunčia tris tokius priminimus per dvylika mėnesių, Parlamento narys šešiems mėnesiams praranda teisę pateikti klausimus per klausimų valandą.
(70h) be to, užtikrinant šios informacijos prieinamumą visuomenei didinamas Sąjungos lėšų, skiriamų BŽŪP, naudojimo skaidrumas, todėl ši politika tampa labiau matoma ir geriau suprantama. Tai leidžia piliečiams aktyviau dalyvauti sprendimų priėmimo procese, be to, taip užtikrinamas didesnis viešųjų institucijų veiklos legitimumas, šios institucijos tampa veiksmingesnės ir labiau atskaitingos piliečiams. Tai taip pat padėtų vietos gyventojams išvysti konkrečių pavyzdžių, kaip žemės ūkis kuria viešąsias gėrybes, ir padidintų valstybės paramos žemės ūkio sektoriui legitimumą. Be to, padidėtų asmeninė ūkininkų atskaitomybė už gautų viešųjų lėšų naudojimą;

(70h) be to, užtikrinant šios informacijos prieinamumą visuomenei didinamas Sąjungos lėšų, skiriamų BŽŪP, naudojimo skaidrumas, todėl ši politika tampa labiau matoma ir geriau suprantama. Siekiant to paties tikslo kitose Sąjungos politikos srityse, panašias taisykles reikėtų taikyti lėšų iš kitų Sąjungos fondų (ERPF, ESF, EŽF) gavėjams. Tai leidžia piliečiams aktyviau dalyvauti sprendimų priėmimo procese, be to, taip užtikrinamas didesnis viešųjų institucijų veiklos legitimumas, šios institucijos tampa veiksmingesnės ir labiau atskaitingos piliečiams. Tai taip pat padėtų vietos gyventojams išvysti konkrečių pavyzdžių, kaip žemės ūkis kuria viešąsias gėrybes, ir padidintų valstybės paramos žemės ūkio sektoriui legitimumą. Be to, padidėtų asmeninė ūkininkų atskaitomybė už gautų viešųjų lėšų naudojimą;
21.

palankiai vertina tai, kad Kosovo Asamblėja priėmė ilgai lauktus teisės aktus dėl politinių partijų finansavimo ir turto deklaravimo, ir ragina kruopščiai juos įgyvendinti; apgailestauja dėl to, kad partijos „Srpska Lista“ atstovai toliau boikotuoja Kosovo Asamblėjos pirmininkavimą ir kad daug deputatų nedalyvauja Asamblėjos sesijose, o dėl to blokuojami kai kurie darbotvarkės punktai; teigiamai vertina tai, kad per pirmąjį svarstymą buvo priimtas naujas Asamblėjos reglamentas, kuriame nustatomos finansinės sankcijos parlamento nariams, kurie nepateisina savo nedalyvavimo, ir ragina skubiai galutinai jį priimti ir įgyvendinti;
—

atsižvelgdamas į 2018 m. Ekonominio bendradarbiavimo ir plėtros organizacijos (EBPO) darbinį dokumentą dėl tarptautinių investicijų „Tarptautinių investicijų susitarimų socialinė nauda ir sąnaudos: kritinė aspektų ir turimų empirinių įrodymų apžvalga“ (angl. Societal benefits and costs of International Investment Agreements: a critical review of aspects and available empirical evidence),
6.

apgailestauja dėl to, kad Komisija apibendrinamojoje ataskaitoje kai kurias valstybes nares, visų pirma Vengriją ir Lenkiją, keletą kartų paminėjo kaip valstybes nares, dėl kurių kyla susirūpinimas, bet po šios ataskaitos paskelbimo padėtis nepagerėjo; primena, kad nuo 2021 m. birželio mėn. Parlamentas savo plenarinių posėdžių rezoliucijose taip pat aptarė teisinės valstybės padėtį Vengrijoje, Lenkijoje ir Slovėnijoje; be to, primena, kad Parlamento Piliečių laisvių, teisingumo ir vidaus reikalų komiteto Demokratijos, teisinės valstybės ir pagrindinių teisių stebėsenos grupė ir Biudžeto kontrolės komitetas taip pat svarstė keliose kitose valstybėse narėse kylančias problemas; pabrėžia, kad po kelių ad hoc delegacijų komandiruočių į kai kurias iš šių valstybių narių, tapo aišku, kad teisinės valstybės principo, demokratijos ir pagrindinių teisių padėtis šiose valstybėse narėse yra gerokai blogesnė, nei Komisija aprašė savo ataskaitoje; mano, kad siekiant geriau atpažinti šalis, kuriose padėtis prastėja, Komisija turėtų atlikti išsamesnį tų pačių elementų vertinimą visuose šalims skirtuose skyriuose;
—

atsižvelgdamas į Parlamento Vidaus politikos generalinio direktorato 2016 m. balandžio 12 d. paskelbtą tyrimą „Proceedings of the Workshop on „Organ Harvesting in China“ (2),
J.

kadangi pandemija aiškiai parodė integruotos priežiūros svarbą, daugiausia dėmesio skiriant kokybiškų paslaugų teikimui per visą gyvenimą, o ypatingą dėmesį skiriant vaikų, neįgaliųjų, pažeidžiamų ir vyresnio amžiaus žmonių priežiūrai; kadangi izoliavimo laikotarpiais moterys atliko didžiąją dalį neapmokamo darbo, nepaisant to, kad vyrai daugiau nei anksčiau dalijosi namų ruošos darbais (21) (moterys skyrė 18,4 val. per savaitę maisto ruošimui ir namų ruošos darbams, o vyrai – 12,1 val.; prieš pandemiją moterys šioms užduotims skirdavo 15,8 val., o vyrai – 6,8 val.); kadangi darbuotojų trūkumas sveikatos priežiūros ir slaugos sektoriuose, kurį kai kurios valstybės narės dėl investicijų stokos ir (arba) demografinių pokyčių numatymo stokos patyrė dar prieš pandemiją (22), galėjo padidėti krizės metu, be kita ko, dėl didžiulio darbo spaudimo ir psichinio streso, kurį sukėlė pandemija (23); kadangi socialiniai partneriai sveikatos priežiūros ir socialinių paslaugų srityje ragina patobulinti tam tikrus sveikatos priežiūros ir socialinės rūpybos elementus, kad būtų užtikrintas atsparumas ir parengtis (24);
56.

be to, palankiai vertina pasiūlytą JAV naujų institucijų, atsakingų už verslo pinigų plovimo ir sąlygų saugumo rizikai sudarymo klausimus, steigimo aktą (angl. Establishing New Authorities for Business Laundering and Enabling Risks to Security (ENABLERS) Act ), parengtą po Pandoros dokumentų atskleidimo, pagal kurį JAV iždo departamentas turėtų parengti naujas išsamaus patikrinimo taisykles JAV tarpininkams, kurie sudaro palankias sąlygas užsienio turto srautams į JAV;
—

atsižvelgdamas į 2020 m. balandžio 3 d. paskelbtą ir 2020 m. rugsėjo 21 d. atnaujintą Jungtinių Tautų vaikų fondo (UNICEF) straipsnį „Siekiant apsaugoti pažeidžiamiausius vaikus nuo koronaviruso poveikio: veiksmų darbotvarkė“ (angl. Protecting the most vulnerable children from the impact of coronavirus: An agenda for action),
42.

primygtinai ragina Komisiją skatinti pagrindines vandenilio iš atsinaujinančiųjų energijos šaltinių technologijų rinkas ir jų naudojimą neutralizuoto poveikio gamybai, ypač plieno, cemento ir chemijos pramonėje, kaip naujosios Europos pramonės strategijos atnaujinimo ir įgyvendinimo proceso dalį; ragina Komisiją įvertinti galimybę pripažinti, kad plienas, pagamintas naudojant vandenilį iš atsinaujinančių energijos išteklių yra teigiamas indėlis siekiant visam transporto priemonių parkui taikomų išmetamo CO 2 kiekio mažinimo tikslų; be to, primygtinai ragina Komisiją skubiai pateikti ES švariojo plieno strategiją, kurioje pakankamai dėmesio turėtų būti skiriama vandenilio iš atsinaujinančių energijos išteklių naudojimui;
—

atsižvelgdamas į 2012 m. Komisijos ir Jungtinio tyrimų centro paskelbtą ataskaitą „The State of Soil in Europe – A contribution of the JRC to the European Environment Agency’s Environment State and Outlook Report – SOER 2010“.
8.

reiškia didelį susirūpinimą dėl P. Rusesabaginos sveikatos būklės, visų pirma dėl to, kad rizika užsikrėsti COVID-19 gali kelti didelį pavojų jo gyvybei; ragina Ruandos vyriausybę bet kokiu atveju užtikrinti P. Rusesabaginos fizinę neliečiamybę ir psichologinę gerovę bei leisti jam vartoti savo įprastus vaistus; ragina Ruandos vyriausybę leisti, kad jo medicininę padėtį stebėtų Belgijoje esantis gydytojas, kaip 2021 m. vasario 4 d. prašė Belgijos užsienio reikalų ministras; be to, ragina Ruandos vyriausybę užtikrinti, kad visiems kaliniams būtų teikiamos tinkamos sveikatos priežiūros paslaugos;
P.

kadangi dar iki kovų pradžios humanitarinė pagalba Etiopijoje buvo būtina 15,2 mln. žmonių, 2 mln. iš jų – Tigrėjaus regione; kadangi Tigrėjaus regionas yra penktas pagal gyventojų skaičių Etiopijos regionas: čia skaičiuojama per 6 mln. žmonių, be to, čia glaudžiasi 100 000 šalies viduje perkeltų asmenų ir 96 000 pabėgėlių iš Eritrėjos; kadangi čia veikia ne viena svarbi pabėgėlių stovykla, o 44 proc. jų gyventojų, pasak NVO, sudaro vaikai;
29.

reiškia susirūpinimą dėl to, kad ne vienos valstybės narės teisės aktai apima išsamius ir kartais tarpusavyje skirtingus „objektyvių kriterijų“ pasislėpimo pavojui apibrėžti sąrašus, įskaitant tokius bendro pobūdžio kriterijus, kaip pinigų neturėjimas; reiškia susirūpinimą dėl to, kad skirtingos objektyvių kriterijų pasislėpimo pavojui įvertinti apibrėžtys valstybių narių nacionalinės teisės aktuose gali lemti nenuoseklias sulaikymo procedūras Sąjungoje; apgailestauja, kad šie kriterijai neretai taikomi daugmaž automatiškai, o į individualias aplinkybes atsižvelgiama tik nežymiai; pabrėžia, kad dėl to sulaikymas sistemingai taikomas daugelyje valstybių narių; pabrėžia, kad būtina suderinti apibrėžtį ir objektyvių kriterijų įgyvendinimą pasislėpimo pavojui konstatuoti;
E.

kadangi Komisija apskaičiavo, kad, norint pasiekti šiuo metu nustatytus 2030 m. klimato srities tikslus, ES lygmeniu reikia investuoti 240 mlrd. EUR per metus (10) ir papildomai 130 mlrd. EUR per metus aplinkosaugos tikslams, 192 mlrd. EUR per metus socialinei infrastruktūrai ir 100 mlrd. EUR per metus platesnei Europos transporto infrastruktūrai; kadangi dėl to kasmet iš viso reikia ne mažiau kaip 662 mlrd. EUR investicijų; kadangi šie skaičiai grindžiami 2030 m. klimato tikslu sumažinti išmetamą šiltnamio efektą sukeliančių dujų (ŠESD) kiekį 40 proc.; kadangi Parlamentas susitarė dėl platesnio užmojo tikslų, investicijų deficitas dar labiau išauga; kadangi, siekiant panaikinti investicijų deficitą, būtina sutelkti visas turimas lėšas;
33.

pabrėžia, kad izoliavimo laikotarpiu daug kultūros paveldo vietovių buvo paliktos be priežiūros ir jomis nebuvo tinkamai rūpinamasi, taigi šioms vietovėms, kurios ir taip yra pažeidžiamos dėl aplinkos būklės blogėjimo, gaivalinių nelaimių ir klimato kaitos, buvo padaryta žala, be to, jose vyko neteisėti kasinėjimai arba iš jų buvo neteisėtai išvežami objektai; akcentuoja būtinybę apsaugoti užimtumą kultūros paveldo sektoriuje, remti profesionalius restauratorius ir paveldo ekspertus bei aprūpinti juos priemonėmis, reikalingomis Europos paveldo vietovėms apsaugoti;
3.

reikalauja, kad visi protestuotojai, žmogaus teisių gynėjai ir žurnalistai, šiuo metu Irane sulaikyti už tai, kad naudojosi savo teisėtomis teisėmis į saviraiškos ir susirinkimų laisves, būtų besąlygiškai išlaisvinti; be to, reikalauja, kad valdžios institucijos praneštų visoms šeimoms apie jų artimųjų sulaikymo vietą, ir ragina sudaryti sąlygas advokatams ir tarptautiniams stebėtojams nekliudomai susitikti su visais per protestus sulaikytais asmenimis bei pranešti sulaikytųjų tapatybę tarptautinei bendruomenei; pakartoja savo ankstesnius raginimus išlaisvinti Nazanin Zaghari-Ratcliffe ir daug kitų neteisėtai sulaikytų asmenų;
D.

2019 m. rugpjūčio 27 d. pirmosios instancijos teismas nuteisė tris moteris darbuotojų teisių gynėjas – Sepideh Gholian, Sanaz Allahyari ir Asal Mohammadi – apkaltinus jas, be kita ko, „organizavus sambūrį ir sąmokslą siekiant veikti prieš nacionalinį saugumą“; kadangi rugpjūčio 24 d. ir 31 d. paaiškėjo, kad Marziehh Amiri ir Atefeh Rangriz, dvi moterų teisių gynėjos, kurios buvo sulaikytos nuo jų arešto per taikų Tarptautinės darbo dienos protestą, buvo nuteistos atitinkamai kalėti 10 su puse metų papildomai nubaudžiant 148 kirčių nuplakant bausme bei kalėti 11 su puse metų papildomai nubaudžiant 74 kirčių nuplakant bausme, apkaltinus, be kita ko, „organizavus sambūrį ir sąmokslą siekiant veikti prieš nacionalinį saugumą,“„prieš valstybę nukreipta propaganda“ ir „trikdžius viešąją tvarką“;
38.

ragina Komisiją aktyviau vykdyti su Chartija susijusią informuotumo didinimo veiklą, visapusiškai įtraukiant pilietinės visuomenės organizacijas, ir skatinti bei finansuoti su Chartija susijusius mokymo modulius, skirtus nacionaliniams teisėjams, praktikuojantiems teisininkams ir valstybės tarnautojams, taip siekiant pagerinti žinias apie Sąjungos politikos ir teisės sritis, be kita ko materialinę ir procesinę teisę, ES teisinio bendradarbiavimo priemonių naudojimą, atitinkamą ESTT praktiką, teisinę kalbą ir lyginamąją teisę; be to, ragina Komisiją parengti valstybėms narėms praktines gaires, kuriomis joms būtų teikiama parama įgyvendinant Chartiją nacionaliniu lygmeniu; atsižvelgdamas į tai, prašo Komisijos užtikrinti visapusišką FRA neseniai paskelbto Europos Sąjungos pagrindinių teisių chartijos taikymo nacionaliniu lygmeniu teisės ir politikos formavimo srityse vadovo matomumą;
M.

kadangi dviejuose aiškinamuosiuose memorandumuose dėl Komisijos atitinkamai 2015 m. balandžio 22 d. pateikto pasiūlymo dėl teisėkūros procedūra priimamo akto, kuriuo keičiamos Reglamento (EB) Nr. 1829/2003 nuostatos dėl valstybių narių galimybės apriboti ar uždrausti genetiškai modifikuoto maisto ir pašarų naudojimą savo teritorijose, ir 2017 m. vasario 14 d. pateikto pasiūlymo dėl teisėkūros procedūra priimamo akto, kuriuo iš dalies keičiamas Reglamentas (ES) Nr. 182/2011, Komisija apgailestavo dėl to, kad nuo to laiko, kai įsigaliojo Reglamentas (EB) Nr. 1829/2003, Komisija priėmė sprendimus dėl leidimų negaudama Valstybių narių komiteto nuomonės ir kad dokumentų sugrąžinimas Komisijai, kad ji priimtų galutinį sprendimą, –tai didelė išimtis kalbant apie procedūrą apskritai – tapo norma priimant sprendimus dėl genetiškai modifikuotų maisto produktų ir pašarų leidimų; kadangi Komisijos pirmininkas J. C. Juncker jau ne kartą apgailestavo dėl šios praktikos kaip nedemokratiškos (12);
10.

pažymi, kad nusikaltėliai, siekdami užmaskuoti neteisėtą veiklą, pvz., pinigų plovimą per prekybą, gali manipuliuoti teisėta prekyba, suklastodami reikiamus dokumentus, juose nurodydami klaidingus duomenis, pvz., per didelę arba per mažą atitinkamos prekės vertę; mano, kad blokų grandinė gali suteikti muitinėms ir kitoms institucijoms galimybę laiku ir koordinuotai imtis skubių veiksmų neteisėtiems finansiniams srautams atskleisti;
24.

pabrėžia, kad pasmerkimo sulaukusiais atvejais, kai tėvams ne iš Vokietijos per susitikimus su vaikais neleidžiama bendrauti jiems bendra gimtąja kalba, vykdoma kalbinė diskriminacija; be to, tai prieštarauja siekiui skatinti daugiakalbystę ir kultūrinės kilmės įvairovę Sąjungoje ir taip pažeidžiamos minties, sąžinės ir religijos pagrindinės laisvės;
17.

mano, kad „Facebook“ ne tik pakirto ES piliečių pasitikėjimą, bet ir pažeidė ES teisės aktus, ir primena, kad per klausymus „Facebook“ atstovas patvirtino, kad „Facebook“ žinojo apie tai, jog programėlės „This is your digital life“ sąlygose buvo nurodyta, kad programėlės renkami duomenys gali būti siunčiami trečiosioms šalims; daro išvadą, kad „Facebook“ sąmoningai sudarė tokią sutartį su programėlės kūrėju, kuris atvirai paskelbė, kad pasilieka teisę atskleisti asmens duomenis trečiosioms šalims; taip pat daro išvadą, kad „Facebook“ yra asmens duomenų valdytoja, todėl, sudarydama sutartį su duomenų tvarkytoju, kuris pažeidžia ES duomenų apsaugos teisės aktus, prisiima teisinę atsakomybę;
H.

kadangi nemažai mergaičių nesimoko dėl įvairių veiksnių, pvz., dėl to, kad mokykla nepasiekiama arba ją lankyti brangu, nors JT vaiko teisių konvencijoje akcentuojama priemonių, kuriomis skatinamas reguliarumas mokyklos lankomumas, svarba; kadangi vaikų, ankstyva ir priverstinė santuoka neproporcingai traumuoja tą, kuriam tenka ją patirti – toks asmuo jos padarinius jaučia visą gyvenimą – be to, tokie asmenys labai dažnai netenka galimybės tęsti mokslus, nes mergaitės paprastai nustoja lankyti mokyklą laikotarpiu, kai rengiamasi santuokai, arba netrukus po to; kadangi švietimas, įskaitant lytinį švietimą, yra veiksmingas būdas užkirsti kelią vaikų, ankstyvoms ir priverstinėms santuokoms, nes galimybė mokytis ir lavintis skatina įgalėjimą, galimybes įsidarbinti ir stiprina pasirinkimo laisvę, teisę į apsisprendimą ir aktyvų dalyvavimą visuomenės gyvenimą, o asmuo gali išsilaisvinti iš bet kokios kontrolės, neigiamai veikiančios jo teises, be kurių toliau varžoma moterų ir mergaičių ekonominė, teisinė, sveikatos ir socialinė padėtis bei visos visuomenės vystymasis;
T.

kadangi per pastaruosius kelis metus, nepaisant ekonomikos augimo ir infrastruktūros plėtros, padėtis Tibete blogėjo, nes Kinijos vyriausybė riboja galimybes naudotis įvairiomis žmogaus teisėmis remdamasi saugumo ir stabilumo pretekstais ir nuolat vykdo išpuolius prieš tibetiečių tapatybę ir kultūrą; kadangi per pastaruosius kelis metus taikoma vis daugiau stebėjimo ir kontrolės priemonių, taip pat buvo savavališkai sulaikyti, kankinami žmonės ir netinkamai su jais elgiamasi; kadangi Kinijos vyriausybė Tibete sukūrė sąlygas, kuriomis valstybės valdžiai netaikomi jokie apribojimai, vyrauja baimė, o visi viešojo ir privataus gyvenimo aspektai yra griežtai kontroliuojami ir reguliuojami; kadangi Tibete bet kokie taikūs protestai ar valstybės politikos kritika, susijusi su etninėmis ar religinėmis mažumomis, gali būti vertinama kaip „atsiskyrimo tendencijos“, todėl laikoma baudžiamąja veika; kadangi galimybė užsieniečiams, įskaitant ES piliečius, visų pirma, žurnalistams diplomatams ir kitiems nepriklausomiems stebėtojams patekti į Tibeto autonominį regioną šiuo metu ribojama labiau nei kada nors anksčiau ir dar sunkiau į jį patekti Tibeto kilmės ES piliečiams; kadangi per pastaruosius keletą metų nebuvo padaryta pažanga sprendžiant Tibeto krizę, nes paskutinis taikos derybų raundas vyko 2010 m.; kadangi pablogėjus humanitarinei padėčiai Tibete padidėjo susideginimo atvejų skaičius (iš viso 156 atvejų nuo 2009 m.);
R.

kadangi Komisija ne vieną kartą apgailestavo dėl to, kad nuo to laiko, kai įsigaliojo Reglamentas (EB) Nr. 1829/2003, ji turėdavo priimti sprendimus dėl leidimų be Maisto grandinės ir gyvūnų sveikatos nuolatinio komiteto paramos ir kad dokumentų sugrąžinimas Komisijai, kad ji priimtų galutinį sprendimą – tai retai taikoma visos procedūros išimtis – tapo norma priimant sprendimus dėl genetiškai modifikuotų maisto produktų ir pašarų leidimų; kadangi Komisijos pirmininkas J. C. Juncker taip pat jau yra pasmerkęs šią praktiką kaip nedemokratišką (17);
—

atsižvelgdamas į 2016 m. birželio 28 d. Komisijos pirmininko pavaduotojos ir Sąjungos vyriausiosios įgaliotinės užsienio reikalams ir saugumo politikai Federicos Mogherini pristatytą Europos Sąjungos visuotinę strategiją dėl užsienio ir saugumo politikos (12), taip pat pirmąją jos įgyvendinimo pažangos ataskaitą (Nuo bendros vizijos prie bendrų veiksmų: ES visuotinės strategijos įgyvendinimas“ (angl. From Shared Vision to Common Action: Implementing the EU Global Strategy), pristatytą 2017 m. (13),
29.

griežtai smerkia prezidento R. T. Erdogano pareiškimus, kuriuose jis kaltino kai kuriuos ES lyderius vykdant tam tikrą „nacių praktiką“, o jų šalių piliečius esant „naciais“; atkreipia dėmesį į tai, kad tęstinis svaidymasis tokiais nepagrįstais pareiškimais kenkia Turkijos, kaip politinės partnerės, patikimumui ir kad vidaus konfliktų perkėlimas į užsienio politiką kelia grėsmę taikiam visuomenės sambūviui tose valstybėse narėse, kuriose yra didelės turkų kilmės asmenų bendruomenės; pabrėžia, kad Turkijos vyriausybė turi susilaikyti nuo nuolatinių pastangų mobilizuoti Turkijos išeiviją valstybės narės savo tikslams; susirūpinęs atkreipia dėmesį į pranešimus apie galimą spaudimą Turkijos išeivių bendruomenės nariams, gyvenantiems valstybėse narėse, ir smerkia Turkijos valdžios institucijų vykdomą užsienyje gyvenančių ir dvigubą pilietybę turinčių piliečių sekimą; yra susirūpinęs dėl to, kad daugelio asmenų pasai panaikinami, taip daug žmonių netenka pilietybės ir pažeidžiama 1954 m. Konvencija dėl asmenų be pilietybės statuso ir 1961 m. Jungtinių Tautų konvencija dėl pilietybės neturinčių asmenų skaičiaus mažinimo, ir yra susirūpinęs dėl to, kad pranešama apie Turkijos konsulatų atsisakymą teikti paslaugas kai kuriems savo piliečiams;
25.

pabrėžia, kad sisteminė korupcija yra nesuderinama su esminėmis ES vertybėmis – teisminių institucijų skaidrumu ir nepriklausomumu; pakartotinai reiškia susirūpinimą dėl labai lėtos pažangos kovojant su korupcija ir organizuotu nusikalstamumu ir ragina atnaujinti pastangas ir parodyti aiškią politinę valią sprendžiant šias problemas, kurios trukdo daryti didelę ekonominę pažangą ateityje; apgailestauja dėl to, kad tam tikruose Kosovo regionuose, visų pirma šalies šiaurėje, vis dar nebaudžiama už korupciją ir organizuotą nusikalstamumą; yra susirūpinęs dėl to, kad pažanga tyrimų, baudžiamojo persekiojimo bei galutinių apkaltinamųjų nuosprendžių srityse išlieka menka, o nusikalstamu būdu įgyto turto konfiskavimas ir areštas yra retai taikomi, nors tai yra esminė priemonė kovojant su korupcija, todėl rekomenduoja skubiai įšaldyti turtą ir dažniau vykdyti galutinį konfiskavimą; ragina Kosovo kovos su korupcija agentūrą būti iniciatyvesne vykdant tyrimus; reiškia susirūpinimą dėl to, kad politinių partijų ir kampanijų finansavimui nėra tinkamai taikoma reguliavimo priežiūra; laikosi nuomonės, kad teisės aktai dėl interesų konfliktų turi būti suderinti su Europos standartais ir kad reikia veiksmingai šalinti valstybės pareigūnus, apkaltintus arba nuteistus už sunkius arba su korupcija susijusius nusikaltimus; reiškia susirūpinimą dėl to, kad nėra veiksmingai koordinuojama institucijų, atsakingų už korupcijos atvejų nustatymą, tyrimą ir baudžiamąjį persekiojimą, veikla; reiškia didelį susirūpinimą dėl nusikalstamų ginkluotų grupuočių dalyvavimo tarpvalstybinėje nusikalstamoje veikloje ir ragina vykdyti tiesioginį veiksmingą Kosovo ir Serbijos, taip pat visų regiono šalių tarpusavio bendradarbiavimą kovojant su organizuotu nusikalstamumu; pabrėžia, kad Kosovo narystė Interpole ir bendradarbiavimas su Europolu palengvintų šias pastangas;